62017TO0321(01)_INF
2021 m. gruodžio 20 d. Bendrojo Teismo (devintoji išplėstinė kolegija) nutartis
Niemelä ir kt. / ECB
(Byla T‑321/17)
„Ieškinys dėl panaikinimo – Ekonominė ir pinigų politika – Rizikos ribojimu pagrįsta kredito įstaigų priežiūra – ECB patikėti specialūs priežiūros uždaviniai – Sprendimas panaikinti kredito įstaigos veiklos leidimą – Ginčijamo akto pakeitimas kitu aktu vykstant procesui – Ginčo dalyko išnykimas – Suinteresuotumo pareikšti ieškinį praradimas – Pagrindo priimti sprendimą nebuvimas – Ieškinys dėl žalos atlyginimo – Akivaizdus nepriimtinumas“
1.
Ieškinys dėl panaikinimo – Fiziniai ar juridiniai asmenys – Suinteresuotumas kreiptis į teismą – Ieškinys dėl Europos Centrinio Banko (ECB) sprendimo panaikinti kredito įstaigos veiklos leidimą – Sprendimas, panaikintas ir pakeistas identiško turinio sprendimu, priimtu per peržiūros procedūrą – Suinteresuotumo kreiptis į teismą išnykimas – Pagrindo priimti sprendimą nebuvimas
(SESV 263 straipsnio ketvirta pastraipa; Bendrojo Teismo procedūros reglamento 131 straipsnis)
(žr. 29, 34, 35, 50–52, 55 punktus)
2.
Teismo procesas – Ieškinys – Formos reikalavimai – Ginčo dalyko nustatymas – Pagrindų, kuriais remiamasi, santrauka – Tikslus nenurodymas ieškinyje jo pagrindo ir argumentų, kuriais plėtojami ieškinio pagrindai – Nepriimtinumas
(Teisingumo Teismo statuto 21 straipsnio pirma pastraipa ir 53 straipsnio pirma pastraipa; Bendrojo Teismo procedūros reglamento 76 straipsnio d punktas)
(žr. 56, 60–64 punktus)
Dalykas
Pirma, SESV 263 straipsniu grindžiamas prašymas panaikinti 2017 m. kovo 23 d. Europos Centrinio Banko sprendimą ECB/SSM/2017 -213800JENPXTUY75VSO/1 WHD-2017-0003, kuriuo panaikinamas Nemea Bank plc kredito įstaigos veiklos leidimas ir, antra, SESV 268 straipsniu grindžiamas prašymas atlyginti ieškovų tariamai patirtą žalą.
Rezoliucinė dalis
1.
Nebereikia priimti sprendimo dėl prašymo panaikinti.
2.
Atmesti prašymą dėl žalos atlyginimo kaip akivaizdžiai nepriimtiną.
3.
Heikki Niemelä, Mika Lehto, Nemea plc, Nevestor SA, Nemea Bank plc ir Europos Centrinis Bankas (ECB) kiekvienas padengia savo bylinėjimosi išlaidas, susijusias su prašymu panaikinti.
4.
Heikki Niemelä, Mika Lehto, Nemea, Nevestor ir Nemea Bank padengia savo ir ECB patirtas bylinėjimosi išlaidas, susijusias su prašymu atlyginti žalą.
5.
Europos Komisija padengia savo bylinėjimosi išlaidas.